Il-Ġimgħa r-Russja pprojbixxiet lill-President tal-Parlament Ewropew David Sassoli, lill-Viċi President tal-Kummissjoni Ewropea Věra Jourová u sitt uffiċjali għolja Ewropej oħra milli jidħlu fir-Russja. Dan bi tpattija għas-sanzjonijiet tal-Unjoni Ewropea fuq ir-Russi. Fi stqarrija konġunta, il-President tal-Kummissjoni Ewropea Ursula von der Leyen u l-President tal-Kunsill Ewropew Charles Michel sejħu din l-azzjoni bħala inaċċettabli, kompletament bla bażi u li m'għandhiex ġustifikazzjoni legali. Qalu li l-Unjoni Ewropea tirriżerva d-dritt li tieħu miżuri xierqa b'reazzjoni għad-deċiżjonijiet tal-awtoritajiet Russi.